kardosdrur/scandi-wiki huggingface dataset:
.tl

.tl er et nationalt topdomæne der er reserveret til Østtimor.
Der er stadig en transition i gang fra det tidligere Østtimor-domænenavn .tp

tl
.tm

.tm er et nationalt topdomæne der er reserveret til Turkmenistan.

tm
.tn

.tn er et nationalt topdomæne der er reserveret til Tunesien.

tn
.to

.to er et nationalt topdomæne der er reserveret til Tonga. Domænet benyttes også af adskillige virksomheder og privatpersoner fra andre dele af verden, dels fordi to er et almindeligt engelsk forholdsord (som så kan indgå i sammenhænge som come.to, go.to osv.), dels fordi byen Toronto har "kælenavnet" TO (hvad der har fået en række virksomheder i byen til at benytte .to-domæner).

to
.tp

.tp er et nationalt topdomæne der stadig er reserveret til Østtimor.
En udfasning og transition til det nye Østtimor-domænenavn .tl er stadig i gang

tp
.tr

.tr er et nationalt topdomæne der er reserveret til Tyrkiet.

tr
.tt

.tt er et nationalt topdomæne der er reserveret til Trinidad og Tobago.

tt
.ax

.ax er Ålands nationale topdomæne, der har været i brug siden den 15. august 2006, efter at ICANN godkendte tildelingen af topdomænet den 21. juni 2006. Ålands landskabsregering er ansvarlig for det nye topdomæne.

Den 17. februar 2006 godkendte det finske parlament en regulering af domænenavne-lovgivningen, således at .ax fremover kunne fungere. De fleste ålandske hjemmesider ligger i dag under subdomænet .aland.fi, der gennem en treårs periode udfases, mens alle .aland.fi adresser vil pege på de tilsvarende .ax-adresser. Ingen nye .aland.fi-adresser godkendes længere, og alle ejere af .aland.fi vil i stedet modtage en registration af det tilsvarende .ax-domæne. Den finske præsident Tarja Halonen underskrev loven d. 17. marts 2006, og loven trådte i kraft den 27. marts 2006.

ax
.tv

.tv er et nationalt topdomæne der er reserveret til Tuvalu. Domænet er specielt populært mellem hjemmesider, som er fjernsynsrelateret, og er også en stor del af øen Tuvalus indkomst.

tv
.tw

.tw er et nationalt topdomæne der er reserveret til Taiwan.

tw
Taiwan
.tz

.tz er et nationalt topdomæne der er reserveret til Tanzania.

tz
.ua

.ua er et nationalt topdomæne der er reserveret til Ukraine.

ua
.ug

.ug er et nationalt topdomæne der er reserveret til Uganda.

ug
.uk

.uk er et nationalt topdomæne der er reserveret til Storbritannien. Det blev første gang registret i juli 1985, syv måneder efter de oprindelige generiske topdomæner såsom .com og det første nationale topdomæne efter .us-

, er det det femte mest populære topdomæne på verdensplan (efter .com, .cn, .de og .net), med cirka 12 millioner registreringer.

.uk er brugt OpenDNSSEC siden marts 2010.

Referencer 

uk
.um

.um er et nationalt topdomæne der er reserveret til USA's ydre småøer.

um
.us

.us er et nationalt topdomæne der er reserveret til USA.

us
.uy

.uy er et nationalt topdomæne der er reserveret til Uruguay.

uy
.uz

.uz er et nationalt topdomæne der er reserveret til Usbekistan.

uz
.va

.va er et nationalt topdomæne der er reserveret til Vatikanstaten.

va
.vc

.vc er et nationalt topdomæne der er reserveret til Saint Vincent og Grenadinerne.

vc
.ve

.ve er et nationalt topdomæne der er reserveret til Venezuela.

ve
.vg

.vg er et nationalt topdomæne der er reserveret til Britiske Jomfruøer.

vg
Britiske Jomfruøer
.vi

.vi er et nationalt topdomæne der er reserveret til Amerikanske Jomfruøer.

vi
.vn

.vn er et nationalt topdomæne der er reserveret til Vietnam.

vn
.vu

.vu er et nationalt topdomæne der er reserveret til Vanuatu.

vu
.wf

.wf er et nationalt topdomæne der er reserveret til Wallis-og-Futunaøerne.

wf
.ws

.ws er et nationalt topdomæne der er reserveret til Samoa. Bogstaverne hentyder til Samoas tidligere navn, Vestsamoa, Western Samoa.

ws
.ye

.ye er et nationalt topdomæne der er reserveret til Yemen.

ye
Ye
.yt

.yt er et nationalt topdomæne der er reserveret til Mayotte.

yt
.yu

.yu var et nationalt topdomæne der var reserveret til Jugoslavien.

I 2007 fik Serbien og Montenegro deres separate domæner, hhv. .rs og .me, og efter en overgangsfase udløb .yu-domænet den 30. marts 2010.

yu
.za

.za er et nationalt topdomæne der er reserveret til Sydafrika. Forkortelsen ZA for dette land stammer fra hollandsk Zuid-Afrika, og selvom hollandsk ophørte med at være officielt sprog i Sydafrika i 1961, har forkortelsen hængt ved, og siden 1974 har ZA været landets ISO-kode.

za
.zm

.zm er et nationalt topdomæne der er reserveret til Zambia.

zm
.zr

.zr er et nationalt topdomæne der var reserveret til det daværende Zaire.
Da Zaire tog navneforandring til Demokratiske Republik Congo i 1997, blev domænet langsomt udfaset og endeligt slettet i 2001.

zr
.zw

.zw er et nationalt topdomæne der er reserveret til Zimbabwe.

zw
.bu

.bu var det tidligere nationalt topdomæne for Burma. Da Burma blev omdøbt til Myanmar i 1989 blev domænenavnet .mm anvendt i stedet. Domænenavnet .bu var næsten ubrugt i 1989, hvorfor udfasningen gik forholdsvis hurtigt.

bu
.dd

.dd er et nationalt topdomæne der var reserveret til det daværende DDR/Østtyskland. Topdomænet blev dog aldrig oprettet i navneserverne, og arbejdet med dette blev formelt indstillet ved Tysklands genforening. Hjemmesider hjemhørende i det tidligere Østtyskland er dermed fra starten blevet oprettet som .de-sider.

dd
DDR
Nathan Bedford Forrest

Nathan Bedford Forrest (13. juli 1821 – 29. oktober 1877), var en af konføderationens generaler og måske den amerikanske borgerkrigs højest ansete kavaleri- og guerillaleder. Han var en af krigens mest innovative og succesfulde generaler; hans taktikker studeres stadig af moderne soldater. 

Forrest meldte sig til hæren som menig, og sluttede krigen som generalløjtnant. Han var dermed den person, på begge sider i krigen, der opnåede det største avancement.

Efter krigen var han en af de seks personer, der startede Ku Klux Klan i 1865, præcis 8 måneder og 4 dage efter den amerikanske borgerkrig. Han har haft stor indflydelse på den amerikanske historie. I filmen Forrest Gump fortæller Forrest at han er opkaldt efter Nathan Bedford Forrest.

Eksterne henvisninger 

Generaler fra Amerikas Konfødererede Stater
Personer fra Tennessee
Manchurisk kirsebær

 
Manchurisk kirsebær (Prunus mackii) er et mellemstort, løvfældende træ med en smal og opret krone, der efterhånden bliver mere uregelmæssig. Blomsterne er hvide og duftende. Frugterne er sorte "bær" med rynkede sten.

Beskrivelse 
Barken er først brun med fine hår. Så bliver den lysebrun med svage striber. Til sidst er den glat og blank, bronzefarvet og oprullende som birkebark med tydelige, tværgående bånd af korkporer. Knopperne sidder spredt, og de er tilliggende og brune med gråbrune hår. 

Bladene er smalt ovale med lang spids. De er næsten helrandede, eller også har de meget fine småtakker i randen. Oversiden er mørkegrøn, mens undersiden er lysegrøn med korte hår på ribberne. Bladstilken er tæt behåret. Høstfarven er gul. Blomsterne sidder i maj i oprette, rundagtige toppe. Hver enkelt blomst er hvid og duftende. Frugterne er sorte "bær" med rynkede sten. Frøene kan formentlig modne i Danmark.

Rodnettet består af nogle få, dybtgående hovedrødder, som er fint forgrenet i et højtliggende net af siderødder. I øvrigt er de fleste – om ikke alle – de planter, der handles her i landet, podet på fuglekirsebær grundstammer. De har altså dette træs rødder.

Højde x bredde og årlig tilvækst: 10 x 7 m (40 x 30 cm/år), unge træer dog med en væsentligt mere hurtig vækst!.

Hjemsted 
Manchurisk kirsebær vokser langs Amur-floden på både den manchuriske og den sibiriske side. Den gror bedst dér, hvor der er rigelig nedbør i sommertiden, og hvor bunden er muldrig og fugtig. 

I hjemlandet vokser den sammen med bl.a. hvid fredløs, ildløn, japansk iris, kamtjatkabirk, kamæleonbusk, kurvebregne, Larix gmelinii, manchurisk aralie, silkepæon og Vitis amurensis.

Træer
Haveplanter
Hvide blomster
Kirsebærslægten
Alfons

Alfons er et drengenavn.

Blandt børn er Alfons nok mest kendt fra bøgerne og tegnefilmsserien om Alfons Åberg.

Blandt voksne vægtes ordet oftere mod kriminelle bagmænd i slangbetydningen ruffer i prostitutionsmiljøet, en brug, som er lånt i 1890'erne fra fr. alphonse efter titlen på et skuespil af Dumas fils: "Monsieur Alphonse". Denne betydning kan være medvirkende til at der pr. 1. januar 2013 kun er registreret 9 personer med navnet i Danmark.

Referencer 

Drengenavne
Panorering

Panorering er et filmsprogligt udtryk.

Panorering og tilt er samstemmende teknikker, hvor forskellen er, at panoreringen tager udgangspunkt i en horisontal bevægelse, mens tilt følger et vertikalt forløb. Operationerne udføres almindeligvis med kameraet monteret på stativ, idet stativet giver stor stabilitet og sikkerhed i bevægelsen. De klassiske regler for panorering og tilt foreskriver et tredelt forløb med et veldefineret start- og slutpunkt samt en midte, hvor omkring bevægelsen accelererer/decelererer. Panoreringer og tilt tjener primært det formål at reframe handlingen, når aktørerne sprænger billedrammen gennem deres bevægelse eller blikretning.

Noter og henvisninger 

Artiklen er et uddrag fra specialet: Teknikkens iscenesættelse af gyset.

Film
Tv
Kenjiro Yoshigasaki

Kenjiro Yoshigasaki (født i 1951 i Kagoshima, Japan, død 12. februar 2021) var grundlægger af Ki no Kenkyukai Association Internationale.
        
Han trænede aikido under Koichi Tohei. I 1977 kom han til Europa, og var her den regionale chefinstruktør for Ki no Kenkyukai.

I 2003 startede han sin egen organisation – Ki no Kenkyukai Association Internationale – hvor han videreførte sin fortolkning af Shin Shin Toitsu Aikido med over 190 klubber under sig i 26 forskellige lande, især i Europa og Sydamerika.

Bøger 
 En Fremmeds Indre Rejse : Veje til en ny perception .
  Inner Voyage of a Stranger : Pathways to a New Perception (Kristkeitz 2002) 
 (fransk) Voyage intérieur d'un étranger, Vers une nouvelle perception (Holm's Forlag/Michido Publishing 2014 - ebog)

Referencer

Eksterne henvisninger 
 

Personer fra Japan
Aikido
Håndholdt kameraføring

Håndholdt kameraføring er den mest simple og umiddelbare teknik, fotografen kan bruge i et mobilt optagelsesforløb. Fotografen kan have kameraet til at hvile på skulderen eller vælge håndgrebet på toppen af kameraet. Det håndholdte billede præges af et råt og sitrende udtryk, fordi bevægelserne aldrig har den ro og præcision som f.eks. i dollysystemet. Til gengæld er det en meget hurtig og mobil teknik, der kan komme frem overalt og følge skuespillerne under selv de mest umulige forhold.

Se også 
Dogme95

Eksterne henvisninger 
Artiklen er et uddrag fra specialet: Teknikkens iscenesættelse af gyset

Filmteknikker
VM i fodbold 1966

VM i fodbold 1966 blev afviklet i England og var den ottende VM-slutrunde. Mesterskabet blev vundet af værtslandet England efter finalesejr på 4-2 (efter forlænget spilletid) over Vesttyskland. Geoff Hurst' mål til 3-2 i overtiden er et af de mest kontroversielle mål nogensinde og her flere årtier senere bliver der stadig diskuteret kraftigt om bolden var over målstregen.

Stadioner 

 Wembley Stadium, London
 White City Stadium, London
 Hillsborough, Sheffield
 Villa Park, Birmingham
 Goodison Park, Liverpool
 Old Trafford, Manchester
 Ayresome Park, Middlesbrough
 Roker Park, Sunderland

Resultater

Kvalifikation 
 Se Kvalifikation til VM i fodbold 1966

Indledende runde

Kvartfinaler

Semifinaler

Bronzekamp

Finale

Målscorer 
9 mål
  Eusébio

6 mål
  Helmut Haller

4 mål
  Geoff Hurst
  Franz Beckenbauer
  Ferenc Bene
  Valeriy Porkujan

3 mål

  Luis Artime
  Bobby Charlton

  Roger Hunt
  José Augusto

  José Torres
  Eduard Malofeyev

2 mål

  Rubén Marcos
  Uwe Seeler

  Kálmán Mészöly
  Pak Seung-Zin

  Igor Chislenko

1 mål

  Ermindo Onega
  Garrincha
  Pelé
  Rildo
  Tostão
  Georgi Asparuhov
  Martin Peters
  Héctor De Bourgoing
  Gérard Hausser
  Lothar Emmerich

  Sigfried Held
  Wolfgang Weber
  János Farkas
  Paolo Barison
  Sandro Mazzola
  Enrique Borja
  Lee Dong-Woon
  Pak Doo-Ik
  Yang Sung-Kook

  António Simões
  Anatoliy Banishevskiy
  Amancio
  Josep Maria Fusté
  Pirri
  Manuel Sanchís
  René-Pierre Quentin
  Julio César Cortés
  Pedro Rocha

Selvmål
  Ivan Davidov (for Ungarn)
  Ivan Vutsov (for Portugal)

1966
Fodbold i 1966
Fodbold i England
Kamerakran

Kamerakranen er den største og mest komplekse løsning til at lave kamerabevægelser i film. Udbuddet af kraner er mangfoldigt både i størrelse og teknologi og spænder over simple svingarme til store computerstyrede teleskop-kraner. Nogle er stationære, andre monteret på toppen af en skinnevogn. 

Kranen har en stor arbejdsradius og til forskel fra de øvrige mobile kamerateknikker, kan den arbejde vertikalt. Kombinationen mellem et horisontalt og vertikalt arbejdsrum sætter teknikken i stand til at lave et unikt og enestående udtryk, hvor beskueren i glidende og elegante bevægelser svæver gennem rummet. Fra frø til fugl. Fra nær til fjern. Fra side til side. Parallelt med denne mobilitet er kranens bevægelser hurtige og præcise.

Fleksibiliteten i systemet er også grunden til, at teknikken ofte bruges, hvor instruktøren vil have klippetempoet ned eller ønsker at udnytte effekten i et long shot.

Eksterne henvisninger 
Artiklen er et uddrag fra specialet: Teknikkens iscenesættelse af gyset som findes på http://www.tekstlinjen.dk

Film
Latiniserede efternavne

Latiniserede efternavne er efternavne, der er omdannet til at lyde mere latinske.

I 1500-tallet begyndte det, under indflydelse sydfra, at blive moderne blandt latinkyndige at latinisere sit navn, hvad enten navnet var geografisk eller erhvervsmæssigt inspireret eller et patronymikon (sen-navn). Det var selvsagt en meget begrænset udbredelse denne skik havde, idet det hovedsageligt var latinskoleelever, studenter, præster og videnskabmænd der kunne skrive og tale latin. Derfor betegnes disse navne da også som lærde i faglitteraturen. At håndværkerbetegnelser som Faber (smed) findes blandt disse navne skyldes ikke håndværkerne selv, men derimod deres studerende sønner. Skikken døde ud i 1700-tallet, hvor blandt andre Ludvig Holberg gjorde grin med skikken ved at fremstille den lærde nar Rasmus Berg med det latiniserede navn Erasmus Montanus.

Geografisk inspirerede navne
 Ascanius (Assens), Borchsenius (Bork Sogn, Lundenæs Amt), Callundanus/Kaalund (Kalundborg), Charisius (Karise, adelsnavn), Collin (Kolding), Lacoppidan (Søby), Lagrelius (Laggartorp i Sverige), Lucoppidan (Lundby), Paludan (Kær), Pontoppidan (Broby), Quislinus (Kvislemark), Scavenius (Skagen, senere adelsnavn), Vogelius (Ugilt), Wellejus (Vejle), Selandia (Sjælland), Jutlandia (Jylland)

Erhvervsinspirerede navne
 Faber/Fabricius (smed), Prætorius (foged), Sadolin (sadelmager), Sator (skrædder) 

Latiniserede danske efternavne
 Augustinus (August), Bartholin (Berthelsen, adelsnavn), Jensenius (Jensen), Olivarius (Holgersen), Tychonius (Tygesen) og Ægidius (Gjødesen).

Kilder 
 Danmarks "lærde" slægtsnavne. I Festskrift till Carl-Eric Thors 8.6.1980. Studier i nordisk filologi 62, side 158-73, Helsingfors.

Efternavne
De fortabte børns by

De fortabte børns by (Fransk originaltitel: La Cité des enfants perdus) er en fransk fantasy-film instrueret af Marc Caro og Jean-Pierre Jeunet fra 1995. Filmen minder stilistisk om især makkerparrets tidligere film, Delicatessen.

Handling 

Filmen handler om en gal videnskabsmand, Krank (Daniel Emilfork), der lever på en boreplatform i havet lidt uden for en surreel fransk by sammen med seks dværge og en hjerne i et akvarium. Krank har kidnappet børn for at studere deres drømme, da han ikke selv er i stand til at drømme og håber på at kunne lære det ved studierne. Hans manglende evne til at drømme har gjort ham bitter og gammel før tid. 

For at få fat i de mange børn har Krank hyret en kult, kaldet Cyclops, der består af blinde mænd, der har fået indsat et mekanisk øje og går rundt med udstyr, der gør deres hørelse hypersensitiv. Dette giver dem en lang række muligheder, men også en lang række problemer, når høje lyde pludselig opstår, som det sker flere gange i filmen. 

I løbet af filmen finder man ud af, at Krank, de seks dværge og hjernen i akvariet alle er skabt af en opfinder; fem af de seks dværge er opfinderens kloner, men lider desværre af sovesyge, den sjette skulle have været opfinderens brud, men blev desværre meget lille og hjernen i glasset skulle have været hans intelligente samarbejdspartner, men lider desværre af permanent migræne. Alle opfinderens skabninger er altså ikke lykkedes helt efter planen. Opfinderen og hans fem kloner spilles af Dominique Pinon.

Filmen begynder med, at en mand, der optræder på gaden som stærk mand, One (spillet af Ron Perlman), er vidne til, at en hjemløs dreng, Denree, bliver kidnappet af Cyclops. One tager ud for at redde sin "lillebror", som han kalder Denree, og bliver hjulpet af en ni-årig gadepige ved navn Miette (Judith Vittet). 

I filmen er der også et par af siamesiske tvillinger, kendt som blæksprutten, der har oplært gadebørnene til at stjæle for dem. Tvillingerne bliver irriterede over, at Miette hjælper One i stedet for fortsat at stjæle for dem, forsøger de at standse Miette og One. For at opnå dette, får de hjælp af deres tidligere chef (de arbejdede tidligere i et gadecirkus), der har trænet lopper til at stikke en gift, der gør folk voldelige, når de hører en bestemt melodi, ned i ofres hoveder.

Referencer

Eksterne links 
 

Franske film fra 1995
Fantasyfilm
Dark fantasy film
Fransksprogede film
FMA IA 58 Pucará

FMA IA 58 Pucará er et argentinsk designet og produceret tomotoret propelfly, brugt til at nedkæmpe guerillaer i det nordlige Argentina. Flyet bygges af Fábrica Militar de Aviones, og fløj første gang i 1969. Det er opkaldt efter en indiansk fæstning.

Pucará blev brugt med succes mod guerillaer under den beskidte krig, og mindre heldigt mod briterne i Falklandskrigen i 1982.

Reference 
 Jane's All the World's Aircraft 1980-81, , Jane's Publishing Company Limited

Kampfly
IA 58 Pucara
Militærfly fra Argentina
2-motors propelfly
Falklandskrigen
Dyrelyde

Dyrelyde, altså lyde frembragt af dyr, findes i mange afskygninger. Der er særlige ord for de mere kendte dyrs lyde.

Se også 

 Dyrestemme
 Fuglesang

Lyde
Lister
EBay

eBay er et stort verdensomspændende e-handelssted og auktionshus, hvor man kan købe eller byde på nye og brugte varer. eBay har sit hovedkvarter i San Jose, Californien. eBay blev lanceret i 1995 af den franskfødte iransk-amerikaner Pierre Omidyar og er nu en multi-milliard-forretning og findes i mere end 30 lande.  

eBay købte Den Blå Avis og BilBasen.dk af Karsten Ree i 2008 til 2,1 milliarder danske kroner. 

I Danmark er Ebay ifølge en undersøgelse fra FDIH, den netbutik som fjerdeoftest handles igennem af personer i Danmark. 1,5 % af alle internethandler i Danmark foretages gennem Ebay.

Forbudte ting at sælge 
I sine tidlige dage var eBay ureguleret. Men som stedet voksede, valgte eBay at begrænse eller forbyde auktioner om visse ting. Nogle af begrænsningerne vedrører den amerikanske udgave af ebay.com, mens andre begrænsninger gælder for særlige europæiske versioner af hjemmesiden. 
 Tobak (tobaksrelaterede emner og samleobjekter er dog tilladt)
 Narkotika eller ting som bruges til at indtage narkotikummet
 Brugt undertøj og snavset brugt tøj
 Levende dyr (med visse undtagelser)
 Skydevåben eller ammunition herunder dele der kan bruges til at sammensætte skydevåbnet (fra 30. juli 2007) og armbrøster og knive  
 Hjemmelavede, ulovlige, stjålne eller fortrolige dokumenter bl.a pas, CPR-nummer, kørekort, vælger-registreringskort, fødselsattester, skoledokumenter, lægejournaler og enhver genstand der bruges til at ændre dokumenterne.
 Bootleg
 Elfenben-produkter
 Lotterisedler, billetter eller andre gamblingrelaterede ting.
 Virtuelle ting fra store online-spil (reglen varierer efter land).
 I Storbritannien: Knive, bortset fra bestikknive. Dette skete efter pres fra de britiske medier, da salget af knive vurderes som ulovlige i Storbritannien.

Kilder

Eksterne henvisninger 

 eBay.com 

 
Etableret i 1995
Selskaber noteret på NASDAQ
Virksomheder i San Francisco
Haraldssund

Haraldssund er en bygd på Færøerne, der ligger på østsiden af den nordlige ø Kunoy

Haraldssund har en gammel bydel med 10 huse, Heimi í Hús og Suðuri á Bakka, og en ny bydel,á Leiti med 11 huse. Skolen i Haraldssund er bygget i 1930. For nogle år siden blev der bygget et forsamlingshus med plads til ca. 200 mennesker. 
Bortset fra landbruget, som hovedsagelig består af fåreavl, er der intet erhvervsliv i Haraldssund længere. De fleste arbejder i Klaksvík og de nærliggende områder.

Efter den 2. verdenskrig i 1945 købte mændene i Haraldssund en 20 tons stor fiskekutter, "Brimmes", der var knyttet til bygden i omkring 20 år. Mændene i Haraldssund var flittige til at drive hjemmefiskeri med kutteren. En overgang producerede en industrivirksomhed i bygden arbejdshandsker.

I 2014 blev en flok grindehvaler set ved Haraldssund, ligr nord for dæmningen. Det skete den 30. Juli 2014, og var den første flok grindehvaler, som var set af færinger tæt på land siden dyrerettihedsorganisationen, Sea Shepherd, ankom til Færøerne i deres aktion GrindStop 2014 for at forsøge at forhindre færinger i at udføre grindehvalfangst. Der var ret megen blæst den dag, og derfor valgte sysselmanden, at flokken skulle gemmes ved Haraldssund indtil næste dag, hvor vejret ville være bedre. Imidlertid kom en af Sea Shepherds både, Thor, sejlende til hvalerne og jog dem ud på åbent hav. Dagen efter anmeldte sysselmanden for Nord-Færøerne Sea Shepherd for at have handlet imod sysselmandens bud. Ifølge Grindebekendtgørelsen er det sysselmanden, som bestemmer, om en flok grindehvaler kan slagtes eller ej.

Historie 
 1705 På Norðoyar vårting bliver Kongsbonden Heine Rasmussen fradømt sin gård på grund af, at han har købt lidt tobak. Hans søn overtager dog fæstet
 1913 Nord for Haraldssund ligger en forladt bygd kaldet Skarð. Alle mænd i bygden omkom ved et forlis i 1913, hvorefter de sidste kvinder og børn forlod Skarð 1919.
 1914 Motorbåden "Victoria" Klaksvík, begynder regelmæssig postsejlads til bygden.
 1986 Borðoy og Kunoy forbindes med en dæmning ved Haraldssund
 1988 Tunnelen mellem Haraldssund og Kunoy bygges færdig.

Galleri

Eksterne henvisninger 

 Kunoy kommunes hjemmeside
 Faroeislands.dk
 Kort fra Faroestamps 

Kunoy
Byer på Færøerne
Dråby Kirke (Djursland)

Dråby kirke i Dråby i Dråby Sogn ligger på Djursland i Syddjurs Kommune.

Den oprindelige lille røde murstenskirke fra 1200-tallet blev erstattet af den nuværende kirke i 1400-1500-tallet. Det nuværende styltetårn blev bygget i midten af 1700-tallet. Kirken er 35 meter lang med syv krydshvælvinger og er bygget i gotisk stil. Pga. størrelsen kaldes kirken somme tider for Djurslands Domkirke.

I middelalderen var Dråby antagelig en havneby ved Kattegat og lå på draget mod Ebeltoft Vig, og kirken er viet til de søfarendes helgen Sankt Nicolaus. Kirken var tidligere knyttet til godset Skærsø, som var ejet af adelsfamilien Rosenkrantz og senere slægten Gøje. Begge familiers våben ses malet i kirken.

I årene 1967-71 blev Dråby kirke restaureret og Dråby gamle skolebygning blev anskaffet for at indrette kapel og andre nødvendige rum i tilknytning til kirken.

Eksterne henvisninger 

 Dråby Kirke  hos Nordens Kirker
 Dråby Kirke  hos KortTilKirken.dk
 Ebeltof og Dråby Kirker → Om kirkerne → Dråby Kirke 

Kirker i Syddjurs Kommune
Kirker i Århus Stift
Kirker i Randers Amt